**Rada školy pri Základnej škole s materskou školou, č. 44, 900 85 Vištuk**

**Výročná správa o činnosti Rady školy pri Základnej škole s materskou školou**

 **vo Vištuku v školskom roku 2016/2017**

 V súlade so zákonom MR SR č. 596/2009 Z. z o štátnej správe v školstve a školskej samospráve v znení neskorších predpisov je Rada školy iniciatívnym a poradným samosprávnym orgánom, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ostatných zamestnancov školy v oblasti výchovy a vzdelávania. Plní tiež funkciu verejnej kontroly práce vedúcich zamestnancov tejto školy z pohľadu školskej problematiky. Vyjadruje sa a posudzuje činnosť školy a školských zariadení v obci, k zriaďovateľovi školy (obci) a iným inštitúciám SR z pohľadu školskej problematiky. V zmysle tejto pôsobnosti Rada školy zasadala raz. Okrem toho priebežne členovia RŠ komunikovali prostredníctvom e-mailu.

 Dna 26. 10. 2017 sa uskutočnilo ustanovujúce zasadnutie RŠ. Na tomto bola zvolená za predsedníčku Ing. Jana Polakovičová.

 Dokumenty ako Štatút RŠ a  Rokovací poriadok, boli schválené a prijaté členmi predchádzajúcej RŠ a v tomto roku sa nemenili. Bývalá predsedníčka RŠ Mgr. Katarína Kosnáčová, predniesla Správu o činnosti rady školy za školský rok 2015/2016 a následne odovzdala dokumentáciu RŠ novej predsedníčke.

 Na tomto zasadnutí sa členovia rady školy vyjadrovali k základným dokumentom, ktoré aj schválili :

o ŠkVP pre MŠ

o ŠkVP pre ZŠ

o ŠkVP pre žiakov s ľahkým stupňom mentálneho postihnutia

o Výchovný program ŠKD

o Správa o výchovno – vzdelávacej činnosti, jej výsledkoch a podmienkach školy a školského zariadenia za školský rok 2015/2016

o Informácia o pedagogicko–organizačnom a materiálno technickom zabezpečení výchovno – vzdelávacieho procesu v školskom roku 2016/2017

o Vyhodnotenie koncepčného zámeru rozvoja školy za školský rok 2015/2016 – Základná škola

o Vyhodnotenie koncepčného zámeru rozvoja materskej školy za školský rok 2015/2016

o Plán kontinuálneho vzdelávania na školský rok 2016/2017

 V období od 9. 12. 2016 do 12. 12. 2016 predsedníčka oslovila členov RŠ aby pripomienkovali e-mailom rozposlaný návrh rozpočtu ZŠ s MŠ na rok 2017. Odpovedali piati členovia. Nemali pripomienky. Okrem toho predsedníčka RŠ a ďalšia členka RŠ p. Jedináková sú aj členkami finančnej komisie pri Obecnom zastupiteľstve vo Vištuku a na tvorbe rozpočtu sa podieľali. Na základe toho, podala predsedníčka stanovisko riaditeľke ZŠ s MŠ v zmysle, že RŠ berie na vedomie návrh rozpočtu školy na rok 2017 a nemá k nemu pripomienky.

 Dňa 21. 6. 2017 na vyžiadanie kontrolóra obce predsedníčka rady podávala stanovisko riaditeľke ZŠ s MŠ v zmysle, že RŠ berie na vedomie Správu o hospodárení Základnej školy s materskou školou Vištuk za rok 2016 bez pripomienok (opäť táto bola predtým prerokovaná vo finančnej komisii obce).

 Počas tohto obdobia sa nám členovia RŠ nezmenili. Vo voľbách zvolení členovia boli:

**Zástupcovia rodičov ZŠ:** Mgr. Viera Gurová, Danka Oravcová, Ing. Jozef Veselka (podpredseda RŠ)

**Zástupca rodičov MŠ**: Mgr. Jana Jeneiová

**Zástupca pedagogických zamestnancov ZŠ:** Ing. Marta Čunderlíková

**Zástupca pedagogických zamestnancov MŠ:** Mgr. Monika Bukvayová

**Zástupca nepedagog. zamestnancov ZŠ s MŠ**: p. Rozália Kordošová

**Delegovaní zástupcovia zriaďovateľa**: Ing. Mária Vráblová, Lýdia Jedináková, Ing. Eva Hudecová, Ing. Jana Polakovičová (predsedníčka RŠ)

 V školskom roku 2016/2017 Rada školy pri ZŠ s MŠ nehospodárila so žiadnymi finančnými prostriedkami.

 Na záver chcem poďakovať p. riaditeľke Mgr. Vierke Mladenovej, ostatným pedagogickým zamestnancom školy a účtovníčke školy za dobrú spoluprácu, za včasné predkladanie všetkých materiálov a podrobných informácií podľa požiadaviek jednotlivých členov RŠ, za podrobné vysvetľovanie školskej problematiky a verím, že táto spolupráca medzi nami bude pokračovať aj naďalej.

 Ing. Polakovičová

Vo Vištuku 29. 09. 2017 predsedníčka Rady školy pri ZŠ s MŠ vo Vištuku,